– Сан дагт1е куралла йоьссинера: 25 шарахь оццул доккха эскар кхерош лийли-кх со аьлла. 1алелай ма сонталла ю нохчийн майраллица! И куралла бахьанехь Дала шайхалла д1аийци соьгара. Г1ан-набарха дуьхьал баьхкиначу сан устазаша а эли доккхачу эскарна дуьхьало яр эрна ду, ша шен вер санна х1ума ду. Ткъа иза вайгахь товш дац. Иштта д1аалахьа Бойсакъаре. Суна хаьа нохчий йийсар ца боьлхий, х1инццалц со а лелла иштта лиеташ. Х1инца и дерриг д1адаьлла. Вай паччахьца гуттар т1ом бина а девр дац. Т1ом мацца баьлла а чекхболу: цхьаъ-оьшу, важа-тоьлу. Вай Далла хастам бо вайн сий оццул айбарна! Ас бакъо ло Бойсакъарна шена луъург дан. Дала аьтту бойла шун! Ас дехар до: хьалха герзаш т1е ма тохалаш.